বিশেষ রিপোর্ট: বাংলাদেশে গড়ে প্রতিদিন ১১ জন করে মানুষ খুন হচ্ছেন। কিন্তু তারপরো আইন-শৃঙ্খলা পরিস্থিতি নিয়ে উদ্বিঘ্ন নন স্বরাষ্ট্রমন্ত্রি সাহারা খাতুন। বরং তিনি খুশি। তার ভাষায় দেশের আইন-শৃঙ্খলা পরিস্থিতি ভালো। রাজধানীর যাত্রাবাড়ি থানা এলাকায় সন্ত্রাসীদরে গুলিতে নিহত হয়েছেন প্রণব মণ্ডল (৩৩) নামে এক সাইনর্বোড ব্যবসায়ী। রাজধানীর গুলশান থানা এলাকায় সন্ত্রাসীদরে গুলিতে অাহত হয়েছেন একই পরিবারের তিনজন। ১৮ অক্টোবর, ২০১০  ঢাকায় এই দুটি ঘটনা ঘটে। অন্যদিকে রাজবাড়ীতে ১৭ অক্টোবর মানিক (২২) নামে এক ছাত্রদল কর্মীকে কুপিয়ে হত্যা করে সরকার সমর্থক ছাত্র সংগঠন ছাত্রলীগের ক্যডাররা। কিছুদিন আগে নাটোরের বড়াইগ্রামে সরকার দলীয় ক্যাডাররা নৃশংসভাবে হত্যা করে বিএনপি নেতা ও উপজেলা চেয়ারম্যান সানাউল্লাহ নূর বাবুকে। পেশাগত দায়িত্ব পালন করতে গিয়ে এদিন বেশ কজন সাংবাদিকও আহত হন সরকারদলীয় ক্যডারদের হাতে। মানবাধিকার সংগঠন আইন ও শালিস কেন্দ্র (আসক) মনে করে, দেশে আইনের প্রতি আস্থাহীনতার কারণে মানুষ আইন নিজের হাতে তুলে নিচ্ছে। ফলে বাড়ছে গণপিটুনির  হত্যাকান্ড।  আসাক এর রিপোর্টে বলা হয়, চলতি ২০১০ সালের গত জানুয়ারি থেকে সেপ্টেম্বর পর্যন্ত মোট ৯ মাসে ৩৪৬টি রাজনৈতিক সহিংসতার ঘটনা ঘটেছে। এসব ঘটনায় নিহত হয়েছেন ৫৬ জন। আহত হয়েছেন ৫ সহস্রাধিক। গণপিটুনির ঘটনা বাড়ছে। গত ৯ মাসে গণপিটুনিতে সারা দেশে নিহত হয়েছেন ৮০ জন।  এই সময়ে রাজনৈতিক সহিংসতায় ১৬৫ জন নিহত এবং ১১ হাজার ৩০২ জন আহত হয়েছেন। একই সময়ে ৩১ জন নিহত এবং ৪ হাজার ৫৮২ জন আহত হয়েছেন আওয়ামী লীগের অভ্যন্তরীণ সংঘাতে।  অন্যদিকে বেসরকারি সংস্থা সেন্টার ফর মিডিয়া রিসার্চ অ্যান্ড ট্রেনিংয়ের (এমআরটি)র  রিপোর্ট অনুযায়ী, ৯ মাসে দেশের বিভিন্ন স্থানে রাজনৈতিক সংঘর্ষে নিহত হয়েছেন ১৬৭ জন এবং আহত হয়েছেন ১১ হাজার ৯২৮ জন। ৪৪ জন প্রতিদিন গড়ে আহত হয়েছেন। বেশির ভাগ ক্ষেত্রে সরকারদলীয় ছাত্র সংগঠন ছাত্রলীগের গ্রুপিংয়ের কারণে সংঘর্ষের ঘটনা ঘটেছে। এ ছাড়া ঘটছে আওয়ামী লীগ-বিএনপি, আওয়ামী লীগ-জাতীয় পার্টি কিংবা আওয়ামী লীগ-জামায়াত সংঘর্ষের ঘটনা।  দেশের আইন-শৃঙ্খলা পরিস্থিতির ভয়াবহ চিত্র ফুটে উঠেছে স্বয়ং পুলিশের প্রতিবেদনে। পুলিশের হিসাব অনুযায়ী দেশে গড়ে প্রতিদিন খুনের ঘটনা ঘটছে ১১ জনের বেশি। বাড়ছে চুরি, ডাকাতি, ছিনতাই এবং  নারী ও শিশু নির্যাতনসহ অন্যান্য অপরাধ। পুলিশের হিসাব অনুযায়ী জানুয়ারি মাসে দেশে ডাকাতির ঘটনা ঘটছে ৬০টি, দস্যুতা ৮১টি, খুন ৩১২টি, চুরি ৭৭৩টি, নারী নির্যাতন ৮৭৩টি এবং শিশু নির্যাতন ১০৬টি। ফেব্রুয়ারি মাসে ডাকাতি ৬০টি, দস্যুতা ৮৪টি, খুন ৩০৭টি, চুরি ৬৬৬টি, নারী নির্যাতন ৯০১টি এবং শিশু নির্যাতন ৮৮টি। মার্চ মাসে ডাকাতি ৬৭টি, দস্যুতা ৭৫টি, খুন ৩৫০টি, চুরি ৬৬৮টি, নারী নির্যাতন এক হাজার ২৩৩টি এবং শিশু নির্যাতন ১ হাজার ৪১৯টি এবং শিশু নির্যাতন ১৫৯টি। মে মাসে ডাকাতি ৫৫, দস্যুতা ৮৭, খুন ৩৩৯টি, চুরি ৬৯৩, নারী নির্যাতন ১  হাজার ৪১৯ এবং শিশু নির্যাতন ১৩৬টি। জুন মাসে ডাকাতি ৬৩, দস্যুতা ৯১, খুন ২৯৮, চুরি ৬৪৪, নারী নির্যাতন ১ হাজার ৪৫১ এবং শিশু নির্যাতন ১৩৫টি। জুলাই মাসে ডাকাতি ৪৭, দস্যুতা ৮৩, খুন ৩৪১, চুরি ৭২৯, নারী নির্যাতন ১ হাজার ৫২৫ এবং শিশু নির্যাতন ১৭০টি। আগস্ট মাসে ডাকাতি ৩৭, দস্যুতা ১০৬, খুন ৩৬৪, চুরি ৭৩১, নারী নির্যাতন ১ হাজার ৫৩১ এবং শিশু নির্যাতন ১০৮টি।